# Roc Riera Rojas

Roc Riera Rojas (Barcelona, 25 de gener del 1913 – Castelldefels, 26 de juliol del 1992) fou un pintor i destacat il·lustrador, actiu durant 50 anys, va ser reconegut internacionalment pel seu treball en empreses del sector editorial.
Dibuixant autodidacta, als anys 30 va començar a treballar per a revistes infantils i juvenils (Pocholo, Mickey) i també fent cobertes de llibres per a l'Editorial Molino.
Després de la Guerra Civil espanyola va estudiar a l'Escola Superior de Belles Arts de Sant Jordi (fins al 1945) i va continuar la seva activitat com a il·lustrador, col·laborant amb diverses editorials: Betis (col·lecció «Rocío»), Subirana (còmics femenins «Mis chicas») i Molino (col·leccions «Historia y leyenda» i «Cuentos de hadas»). En la mateixa dècada de 1940 va realitzar més de 50 il·lustracions per a les portades de la revista Lecturas, editada per HYMSA (Hogar y Moda).
Durant els anys 50 i 60, a banda de diversos encàrrecs en l’àmbit publicitari (Pirelli, Firestone, Sanllehí...) i de la seva activitat com a cartellista, va seguir incrementant les seves col·laboracions editorials i va realitzar alguns dels seus treballs més destacats: Molino («Biblioteca Salgari», «Biblioteca Karl May», «Selecciones de Biblioteca Oro»), Noguer (col·leccions «Cuatro vientos» i «Mundo mágico») i Planeta (La gran ola de Pearl S. Buck, 1956). Les il·lustracions que Credsa li va encarregar per a una edició d’El Ingenioso Hidalgo Don Quijote de la Mancha van ser guardonades el 1967 amb el Premio Lazarillo (atorgat per l’Instituto Nacional del Libro Español).
Entre el 1948 i el 1955 va ser un membre força actiu del FAD (Foment de les Arts Decoratives) i va formar part del seu Consell Directiu.
A la dècada de 70 convé destacar les seves il·lustracions per l'editorial austríaca Carl Ueberreuter (Die Zauberflöte, 1970), el llibre Hans Christian Andersen per a Credsa o L’home dels gats, de Francesc Vallverdú, per a Editorial La Galera (1972).
Va ser professor de pintura i disseny a l’Escola Massana de Barcelona entre 1970 i 1977.
Durant tota la seva trajectòria va compaginar sempre la seva faceta d’il·lustrador amb el desenvolupament de la seva activitat pictòrica, en la qual destaquen les seves exposicions a la Sala Gaspar (1951, 1952, 1958, 1976, 1980, 1982) i la seva participació amb vuit pintures, el setembre del 1959, a l'exposició «11 Spanische Maler» al Kunstkabinett de Frankfurt.
La seva obra està representada al Museu del Disseny de Barcelona, on també es conserva el seu fons documental.

## Notes

* ↑ La Vanguardia, 28 de juliol del 1992. {{format ref}} http://hemeroteca.lavanguardia.com/preview/1992/07/28/pagina-24/33525481/pdf.html
* ↑ Text de Carles González López per al fulletó de l'exposició «Dos amigos, dos escuelas», Galeria d’Arts, Barcelona, 7-29 de març del 1996.
* ↑ Anna Riera et al., Roc Riera Rojas. 1913-1992. Barcelona, Publicacions de l’Abadia de Montserrat, 2003, p. 36, 38.
* ↑ Juan Cortés, «El pintor R. Riera Rojas», Destino, núm. 1079, 12 abril del 1958, p. 36.
* ↑ Anna Riera et al., Roc Riera..., op. cit., p. 39.
* ↑ Ibídem, p. 138.
* ↑ Ibídem, p. 50, 148-149.
* ↑ https://www.oepli.org/desc/pag/P_Lazarillo_cas.pdf
* ↑ Diccionario «Ràfols» de artistas contemporáneos de Cataluña y Baleares. Pintura, dibujo, escultura, grabado, ilustración, cómic, orfebrería, vidriería, cerámica, fotografía, esmalte, tapiz, etc. Barcelona, Diccionario Ràfols, 1985-1989, 4 vols.; vol. 3, p. 356.
* ↑ Anna Riera et al., Roc Riera..., op. cit., p. 185.
* ↑ Diccionario de pintores y escultores españoles del siglo XX. Madrid, Forum Artis, 1994-1998, 16 vols.; vol. 12, p. 3587.
* ↑ Text de Carles González López per al fulletó…, op. cit.
* ↑ Anna Riera et al., Roc Riera..., op. cit., p. 183.
* ↑ https://cataleg.museudeldisseny.cat/resultat/?search=&objectName=&_author=Riera+Rojas%2C+Roc&title=&place=&dateFrom=&dateTo=&material=&keyword=&sort=title&advanced=1
* ↑ https://ajuntament.barcelona.cat/museudeldisseny/ca/centredoc-archive/fons-roc-riera-rojas

## Bibliografia

* Anna Riera et al., Roc Riera Rojas. 1913-1992. Barcelona, Publicacions de l’Abadia de Montserrat, 2003. ISBN 8484155684.
* Diccionario «Ràfols» de artistas contemporáneos de Cataluña y Baleares. Pintura, dibujo, escultura, grabado, ilustración, cómic, orfebrería, vidriería, cerámica, fotografía, esmalte, tapiz, etc. Barcelona, Diccionario Ràfols, 1985-1989, 4 vols. ; vol. 3, p. 356. ISBN 8486719143.
* Text de Carles González López per al fulletó de l'exposició «Dos amigos, dos escuelas», Galeria d’Arts, Barcelona, 7-29 de març del 1996.
* Montserrat Castillo Valero, «La il·lustració de llibres per a infants a la postguerra. Anys 1939-1959». Revista de Catalunya, núm. 175, 2002, p. 63, 65. ISSN: 0213-5876.
* Jesús Cuadrado, Atlas español de la cultura popular. De la historieta y su uso: 1873-2000. Madrid, Sinsentido, Fundación Germán Sánchez Ruipérez, 2000, 2 vols.; vol. 2, p. 1073-1074. ISBN 9788489384231.
* Enric Satué, El diseño gráfico en España: historia de una forma comunicativa nueva. Madrid, Alianza, 1997, p. 344-345. ISBN 8420671428.

## Enllaços externs

* Fons Roc Riera Rojas en el Museu del Disseny de Barcelona